Au fost finalizate inclusiv marcajele și, începând de joi, 28 martie, noua parcare și intrările în Parcul Chindia și la Grădina Zoologică sunt deschise publicului. Cu acest prilej, primarul municipiului Târgoviște, Cristian Stan, a apreciat că, adăugând cele peste 300 de locuri de parcare de la stadion și pe acelea de la terenurile de tenis, a fost îndeplinită această cerință.
"Această nouă parcare am realizat-o pentru a asigura accesul în Parcul Chindia și în Grădina Zoologică. Este vorba de o parcare amenajată chiar lângă skatepark, sunt aproximativ 30 de locuri de parcare, plus locurile pentru autobuze. Aș adăuga că, alături de parcarea de la stadion, care este mult mai mare, undeva la 300 de locuri, avem două parcări care deservesc Parcul Chindia. Cred că este realizată această cerință. Adăugând și parcarea de lângă terenurile de tenis, putem spune că asigurăm această cerință. Acest nou acces în parc și în grădina Zoo, va putea fi utilizat începând de joi, 28 martie. Era necesară o asemenea intrare suplimentară, mai ales că, odată cu încălzirea vremii, urmează un aflux mare de vizitatori la cele două obiective."
Investiția se ridică la aproximativ 700000 de lei și este finanțată integral de la bugetul local.